ანარქიზმიქ ინირსხუ უილიამ გოდვინიშ (1756-1836) ნაჭარეფს. თინა პრესვიტერიანული ოხვამეშ პაპა რდჷ, მიოტუ ოხვამე დო ჭარუო გჷნირთჷ, დოჭარჷ ""კალებ უილიამსი"", სოდე ანარქისტული იდეოლოგია გინოჩჷ, აკოქიმინჷ ინტელექტუალეფიშ წირე, ნამუშათ მიშმეშეს თიშ ჩილი მერი უოლსთოუნქრაფთი, ახალნორდი ჭარუეფი - უორდსუორთი, თიშ სინჯა - შელი. თინეფი აკრიტიკენდეს ავტორიტარიზმის, ანტკიცენდეს გონათუაშ უციობას ადამიერეფშო, მიოჩქჷდეს, ნამჷ-და ალარინა ადამიერიშ ჭეშმარიტი, წორომოჸუნელი მუშობურობა რე. ანარქიზმი იკათუანდჷ უტოპიზმის, ეკონომიკური დუდიშულაშ იდეას, ნამუთ პრუდონიშ ნახანდეფს რე ასახებული, ინდივიდუალისტურ ანარქიზმის, ლიბერტარიზმის, ეგოიზმის, ანარქო-კაპიტალიზმიშ თეორიეფს, რევოლუციური ნძალებაშ კრიტიკას.

ავსტრიას ვიზიტი უმოსო იკათუანს ტურს ვენას, მუში ოკათედრე ტაძარიშ მოძირაფას დო ვალსეფიშ მუსიკაშ კონცერტის. ღირებული რე სუმარუა ზალცბურგის, მოცარტიშ ოდაბადურ ნოღას, ალპეფით მუკოხურგილ ტიროლიშ ნანანოღა ინსბრუკის, დუნაიშ ბინეხეფამ ლეხერს, მაგალითო ვახაუს. ქიანაშ ბჟადალ ნორთის, ფორარლბერგიშ აკანს რე კონსტანცაშ დო ნოიზიდლერიშ ტობეფი. ავსტრიაშ სუმი არძაშე მოძირაფონი ოქინაფუ რე: შენბრუნიშ დოხორე (2 590 000 მაძირაფუ წანამოწანას), შენბრუნიშ ზოოპარკი (2 453 987 მაძირაფუ წანამოწანას) დო მარიაცელიშ ბაზილიკა (1 500 000 მაძირაფუ წანამოწანას).

კაბანიასის ჰოსპიტალი – იდვალუაფუ მექსიკას, ხალისკოშ შტატის, ნოღა გვადალახარას. თინა იუნესკოქ მოსოფელიშ მონძალაშ ობიექტეფიშ ერკებულშა გემშეღჷ დო წჷმარინუანს არძაშე დიდ ოჰოსპიტალე კომპლექსის თელ ესპანურ ამერიკას.

ანტონიო გაუდი ი კორნეტი (Antoni Gaudí i Cornet; დ. 25 მანგი, 1852, რეესი, ტარაგონიშ ხოლოს ― ღ. 10 მანგი, 1926, ბარსელონა) — კატალონიარი არქიტექტორი. ჩინებული რე მუში სტილით დო ინდივიდუალური პროექტეფით.

საქორთუოშ გეოგრაფიულ გურაფას დიდი ხანიშ ისტორია უღჷ. შორიშ პერიოდის ქორთუ მოღალეეფს, ოერე დო ოშულიერე პიჯეფს ედომუშამ წურმოდგინა უღუდეს საქორთუოშ დო თიშ მეძობელ ქიანეფშე. ოთოლჸუჯე გეოგრაფიულ ინფორმაციას ირზენა X-XII ო. ჩინებული ქორთუ მოღალეეფი გიორგი მერჩულე, იოანე პეტრიწი დო შოთა რუსთაველი. რუსთაველიშ ”ყილოშტყებამს” ჯგირო ჩქჷ თიმწკჷმაიანი მოსოფელიშ ფართე დო ტომბა რჩქინა.

ჭამალალური ნინა — დაღესტანური ნინეფიშ ფანიაშ ანდიური გიმენბუნაშ უჭარალე ნინა. გოფაჩილი რე დაღესტანიშ წუმადიშ რაიონიშ ოფუტეეფს. ჭამალალურ ნინაშა რაგადანს 2355 კოჩი, ეთნიკური ჭამალალარეფი. სალიტერატურო დო ტომეფს შქას საურთიართობო ნინა რე მოჯგირე ხუნძური ნინა. გიშმერთუ ჟირი თარი დიალექტი: ჰაქვარული დო ჰიჰატლური.

ბჟადალუს ბერ-მონაზონობაშ დჷმარსხუაფალო იკოროცხუ წიმინდე ბენედიქტე, ნამუთ VI ოშწანურაშ მაართა გვერდის ოხორანდ. თიქ აკოქიმინჷ მაართა ომონასტერე წესდვალა. ბჟადალუს დიდი მონასტერეფც ოაბატოეფს უძახჷდეს, დო თინეფიშ ჯღვერეფც — აბატეფც. მუჭოთ ბჟაეიოლიშ, თეშ ბჟადალიშ მონასტერეფც მუნეფიშ მეურნობა უღუნა. მონასტერეფს ხვადუდ ხეშნაჭარეფიშ გინოჭარუა, ბრელი მონასტერწკჷმა ორდჷ სკოლა. ნამთინე მონასტერს მეთხოზჷდეს მენცარულ-თეოლოგიურ ქარანუას.

ერუანული ნაკორობაშ ტრადიციული ჟინმუკაქუნალიშ ფერი (თეშ მუჭოთ არძა იტალიური ნაკორობა ბუნაშ დო ათლეტიშ, მოტო-სპორტიშ მოხ) რე ლაჟვარდიშფერი (იტალ. azzurro), თეშნერო ერუანული ნაკორობაშ მაკათურეფშა მეტჯოხოთ Azzurri უჯოხონა.

McDonald's-ს მოსოფელს 118 ქიანას უღუ რესტორანი დო ირდღას ოინალ 68 მლნ ადამიერს. McDonald's-ს 36,615 რესტორანი უღუ დო დაქირებული აფჷ 420,000 კოჩი.